Diari Oficial de la Generalitat Valenciana


Sumari del DOGV 6882, del 16-10-2012 (2012/9063)

Notificació de la sentència i de la interlocutòria d'aclariment dictada en el juí verbal número 530/2005.
---------------------------------------------------------------------------------------------------------

### Dades del document

Número de DOGV
:   6882

Data del DOGV
:   16-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9063


Organisme emissor
:   Jutjat de Primera Instància Número 2 d'Orihuela

Tipus de document
:   Edicte

Notificació de la sentència i de la interlocutòria d'aclariment dictada en el juí verbal número 530/2005. [2012/9063]  
Juí verbal 000530/2005  
Part demandant: Iberdrola Distribución Eléctrica, Sociedad Anónima.  
Part demandada: Pedro Antonio Nicolás García, Excavaciones y Proyectos Levante, SL, (representant legal: Benito Granados Navarro i Florentina S., Dexbeni, SL, i Mapfre Mutualidad de Seguros.  
Sobre: -  
En el juí a què es fa referència s'ha dictat la resolució que té el text que, literalment, és com seguix:  
«Dispositiva  
Estime la demanda interposada pel procurador senyor Martínez Rico, en nom i representació d'Iberdrola Distribución Eléctrica, Sociedad Anónima, contra Pedro Antonio Nicolás García, Excavaciones y Proyectos Levante, SL, Bexbeni, SL, i Mapfre Mutualidad de Seguros, i condemne solidàriament els codemandats Pedro Antonio Nicolás García i Excavaciones y Proyectos Levante, SL, a pagar a l'actor la quantitat de 1.372,34 euros, més els interessos corresponents des del 30 de juny de 2005 fins a fer-ne el pagament complet (per jurisprudència consolidada del Tribunal de Cassació Civil), amb la condemna a cada un dels codemandats a pagar a mitges les costes processals.   
  
Absolc Dexbeni, SL, i Mapfre Mutualidad de Seguros de totes les pretensions que es presenten en contra seua en la demanda, amb tots els pronunciaments favorables.   
Notifiqueu esta resolució a les parts i feu-los saber que no és ferma i que s'hi pot preparar en este Jutjat un recurs d'apel·lació, en el termini de cinc dies des de la notificació, que serà resolt per la Audiència Provincial d'Alacant.   
Incloeu esta sentència en el llibre de sentències i porteu-ne un certificat a les actuacions.  
Esta és la sentència que pronuncie, mane i firme.   
Publicació. La sentència anterior va ser donada, llegida i publicada pel magistrat jutge o la magistrada jutgessa que la va dictar, mentre celebrava audiència pública el mateix dia de la data; jo, el secretari o la secretària judicial, en done fe.  
Orihuela, 4 de juny de 2009».   
Interlocutòria d'aclariment (Sentència 133/2009)   
Alacant, 24 de maig de 2010   
l. Fets   
Primer. Que amb data 4 de juny de 2009 es va dictar una sentència en estes actuacions de juí verbal número 530/2005.  
Segon. La representació processal, Lucas Tomás en nom i representació de Mapfre, va presentar un escrit de data 7 d'octubre de 2009, pel qual feia constar a la jutjadora que per un error material en la dispositiva de la sentència s'havia obviat per error, davant de l'absolució de Mapfre (i una altra), la indicació de la condemna a costes a la part actora, de conformitat amb l'article 394 de la Llei d'Enjudiciament Civil, i així se sol·licitava un aclariment en estos aspectes sobre el particular esmentat, en el sentit de rectificar l'error material sobre la concurrència de la circumstància indicada.   
L'escrit en què se sol·licitava l'aclariment va ser notificat a esta jutjadora en data de 21 de maig de 2010.   
II. Raonaments jurídics   
Primer. L'article 267 de la Llei Orgànica del Poder Judicial regula el que s'anomena recurs d'aclariment, afirmant que «1. Els jutges i tribunals no podran variar les sentències i interlocutòries definitives que pronuncien després de firmar-les, però sí aclarir algun concepte fosc o suplir qualsevol omissió que continguen. 2. Els errors materials manifestos i els aritmètics podran ser rectificats en qualsevol moment. 3. Estos aclariments o rectificacions podran fer-se d'ofici dins del dia hàbil següent al de la publicació de la sentència, o a instància de part o del Ministeri Fiscal presentats dins dels dos dies següents al de la notificació, i en este cas seran resolts per l'òrgan jurisdiccional l'endemà de la presentació de l'escrit en què se sol·licite l'aclariment o rectificació». I es pronuncia en termes semblants la Llei d'Enjudiciament Civil en l'article 214 quan establix que «tampoc podran els jutges i tribunals variar ni modificar les seues sentències després de firmades, però sí aclarir algun concepte fosc o rectificar qualsevol error material que patisquen. Estos aclariments o addicions podran fer-se d'ofici dins dels dos dies hàbils següents al de la publicació de la sentència, o a instància de part, presentats dins del mateix termini següent al de la notificació. En este últim cas, el jutge o tribunal resoldrà el que estime procedent dins dels tres dies següents al de la presentació de l'escrit en què se sol·licite l'aclariment».  
  
La invariabilitat i vinculació són dos efectes propis de la firma pel jutge o tribunal de les resolucions judicials, que es traduïxen en el fet que no podrà ser variat el contingut d'interlocutòries definitives, sentències i, segons la doctrina, de totes les resolucions judicials, sinó per mitjà dels recursos corresponents establits per la llei o en els casos excepcionals en què es permet l'aclariment o correcció de la resolució en qüestió; és el que s'anomena recurs d'aclariment, expressió que con diu la STS de 9 de gener de 1992 «no és tècnicament molt afortunada perquè en sentit estricte no es pot parlar de recurs ... ni la LOPJ ni la LEC parlen de 'recurs d'aclariment'».   
Este recurs permet: 1. Rectificar en qualsevol moment errors materials manifestos i errors aritmètics, reservant-se per a aquells casos d'errors relacionats amb cites legals o referències concretes de fets que resulten incontrovertits, manifestos i clars o errors matemàtics o de compte evidents; 2. L'aclariment de conceptes foscos, que suposa matisar un concepte, corregir el que s'ha volgut dir però sense canviar-ho, romanent dins dels límits conceptuals establits, dotant-ho d'una major expressivitat però sense alterar res en les qüestions fonamentals; 3. I suplir qualsevol omissió; este punt és controvertit quan suplir una omissió suposa rectificar d'alguna manera el que ja s'ha resolt, d'ací que tant la doctrina com la jurisprudència mantinguen una posició restrictiva respecte d'això, limitant la possibilitat de suplir omissions a aquells supòsits consistents a omplir un buit que clarament resulte del consegüent parangó de les pretensions i excepcions al·legades amb el que establix la dispositiva, és a dir, es tracta de completar una sentència per mitjà de l'explicitació de quelcom que ja hi està inclòs i no de variar-ne el contingut ni d'examinar punts ja resolts o qüestions noves que no hagen sigut tractades al llarg del procés.   
  
Certament que en la resolució (sentència) s'observa un error per part d'esta jutjadora de tipus mecanogràfic a l'hora de redactar la sentència, per això, d'acord amb el que disposa l'article 267 de la Llei Orgànica del Poder Judicial, i l'article 161 de la Llei d'Enjudiciament Criminal, pertoca aclarir-la en els termes que es diran; els jutges i tribunals no podran variar les interlocutòries i sentències definitives després de firmades, però sí suplir qualsevol omissió o aclarir qualsevol concepte fosc que continguen, si és el cas. L'aclariment esmentat pot produir-se d'ofici o a instància de part, en els termes que exposa este precepte legal. I així, atés que és rectificable en qualsevol temps, d'acord amb l'article 267.2 de la Llei Orgànica del Poder Judicial, pel fet de ser objecte d'aclariment, d'acord amb el que ha sol·licitat la representació processal de Mapfre Mutualidad de Seguros, pel que fa a rectificar l'error material sobre la condemna a costes a la part actora, respecte a l'absolució de la companyia asseguradora esmentada, que s'havia obviat per error material involuntari i de transcripció mecanogràfica, de conformitat amb l'article 394 de la Llei d'Enjudiciament Civil, és procedent la modificació de la resolució esmentada.   
Segon. En este cas la sentència patix un error material, a causa d'una transcripció mecanogràfica involuntària i errònia.   
  
Per tot els que s'ha exposat, en nom del rei i per l'autoritat conferida pel poble espanyol.   
Part dispositiva   
Dispose: aclarir la sentència de data 4 de juny de 2009 dictada en estes actuacions de juí verbal número 530/2005, la qual rectifique, en el sentit de substituir la dispositiva en el sentit següent:  
  
On diu:  
«Absolc Dexbeni, SL, i Mapfre Mutualidad de Seguros de totes les pretensions que es presenten en contra seua en la demanda amb tots els pronunciaments favorables»;  
Ha de dir:  
«Absolc Dexbeni, SL, i Mapfre Mutualidad de Seguros de totes les pretensions que es presenten en contra seua en la demanda amb tots els pronunciaments favorables, i impose les costes respecte de les parts absoltes a la part actora, de conformitat amb l'article 394 de la LEC».  
  
Cal aclarir que romanen invariables la resta de pronunciaments continguts en la sentència esmentada.   
Notifiqueu esta resolució a les parts.  
Així ho dispose, mane i firme Nuria Jurado Román, magistrada jutgessa substituta del Jutjat de Primera Instància i Instrucció número 2 d'Orihuela, en el moment de dictar la sentència que s'aclarix per mitjà d'esta resolució.  
Publicació. La interlocutòria anterior ha sigut donada, llegida i publicada per la magistrada jutgessa substituta que la subscriu el dia de la seua data, assistida per mi, el secretari judicial. En done fe».   
Jo, la secretària judicial, estenc esta diligència, per a fer constar que este edicte ha quedat fixat en el dia de hui al tauler d'anuncis.  
  
Orihuela, 3 de setembre de 2012.   
Atés que es desconeix el domicili o residència actuals de la part demandada, per una diligència del dia de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, he disposat publicar este edicte al tauler d'anuncis del Jutjat per a portar efecte la diligència de notificació de sentència i interlocutòria d'aclariment.  
  
Orihuela, 3 de setembre de 2012.- La secretària judicial: Rosa Ana Cascales Hidalgo.